
Parlamentul  României

Camera  Deputaţilor

Comisia pentru industrii                                             Comisia pentru buget, finanţe
              si servicii                                                                            şi bănci
Bucureşti, 28.09.2009                                                             Bucureşti, 28.09.2009
Nr.23/97/2009                                                                            Nr.22/377/2009
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, cu modificările ulterioare, vă înaintăm, alăturat, Raportul comun asupra proiectului de Lege privind respingerea Ordonanţei de urgenţă nr.208/2008 pentru stabilirea unor măsuri privind taxa pe poluare pentru autovehicule, primit cu adresa nr.P.L.x 149 din 2 martie 2009.


Prin obiectul de reglementare şi conţinut, proiectul de lege face parte din categoria legilor ordinare.

                 PREŞEDINTE,                                              PREŞEDINTE,

                   Iulian Iancu                                                   Viorel Ştefan    

RAPORT    COMUN

asupra proiectului de Lege privind respingerea Ordonanţei de urgenţă nr.208/2008 pentru stabilirea unor măsuri privind taxa

 pe poluare pentru autovehicule
În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia pentru industrii şi servicii şi Comisia pentru buget, finanţe şi bănci au fost sesizate, cu nr.P.L.x 149 din 2 martie 2009, pentru avizare şi dezbatere în fond, în procedură de urgenţă, cu proiectul de Lege privind respingerea Ordonanţei de urgenţă a Guvernului nr.208/2008 pentru stabilirea unor măsuri privind taxa pe poluare pentru autovehicule.



Prin Ordonanţa de urgenţă a Guvernului nr.208 din 4 decembrie 2008 se propunea ca autovehiculele a căror capacitate cilindrică nu depăşeşte 2000 cm3 şi care se înmatriculează pentru prima dată în România sau în alte state membre ale Uniunii Europene, să fie scutite de plata taxei pe poluare începând cu data de 15 decembrie 2008 până la data de 31 decembrie 2009. De asemenea, se propunea şi înlocuirea anexelor nr.1, 2 şi 3 la Ordonanţa de urgenţă a Guvernului nr.50/2008 pentru instituirea taxei pe poluare pentru autovehicule.


Proiectul de lege pentru aprobarea O.U.G. nr.208/2008 a fost avizat favorabil de Consiliul Legislativ cu nr.1468 din 21 noiembrie 2008.



În şedinţa din data de 23 februarie 2009, Senatul a adoptat proiectul de lege pentru respingerea O.U.G. nr.208/2008 deoarece acest act normativ a rămas fără obiect, ca urmare a intrării în vigoare a O.U.G. nr.218/2008 care are ca obiect de reglementare abrogarea O.U.G. nr.208/2008 (art.I) şi modificarea O.U.G. nr.50/2008.



Comisia juridică, de disciplină şi imunităţi, cu nr.P.L.x 149/2009 – 31/267/2009 şi Comisia pentru administraţie publică, amenajarea teritoriului şi echilibru ecologic, cu nr.26/271/2009, au avizat favorabil proiectul de Lege privind respingerea O.U.G. nr.208/2008, în forma adoptată de Senat.


Examinarea proiectului de lege a avut loc în şedinţa Comisiei pentru buget, finanţe şi bănci din data de 28 aprilie 2009 şi în şedinţa Comisiei pentru industrii şi servicii din data de 22 septembrie 2009.



La lucrări au fost prezenţi 27 deputaţi din totalul de 32 membri ai Comisiei pentru buget, finanţe şi bănci şi 26 deputaţi din totalul de 28 deputaţi membri ai Comisiei pentru industrii şi servicii.



În conformitate cu prevederile art.54 şi 55 din Regulamentul Camerei Deputaţilor, republicat, la dezbaterile asupra proiectului de lege au participat – în calitate de invitaţi – specialişti din Ministerul Finanţelor Publice şi Ministerul Mediului.



În urma dezbaterilor, membrii celor două comisii au hotărât, în unanimitate, să propună plenului Camerei Deputaţilor adoptarea proiectului de Lege privind respingerea Ordonanţei de urgenţă a Guvernului nr.208/2008 pentru stabilirea unor măsuri privind taxa pe poluare pentru autovehicule, în forma adoptată de Senat.



Prin obiectul de reglementare şi conţinut, proiectul de lege face parte din categoria legilor ordinare.

                   PREŞEDINTE,                                            PREŞEDINTE,

                     Iulian Iancu                                                 Viorel Ştefan      

                     SECRETAR,                                                SECRETAR,
                    Mircea Marin                                                 Iuliu Nosa
Consilier parlamentar,                                                                                                                                   Consilier parlamentar,

    Viorela Gondoş                                                                                                                                                Giorgiana Ene

